**ΣΧΕΔΙΟ ΗΜΕΡΗΣΙΑΣ ΔΙΑΤΑΞΗΣ**

**ΕΠΙΤΡΟΠΗ ΤΡΕΧΟΥΣΩΝ ΥΠΟΘΕΣΕΩΝ**

**10.6.2022, 09.30 – 17.00, Διαδικτυακή Συνάντηση**

1. ΕΝΑΡΞΗ ΣΥΝΕΔΡΙΑΣΗΣ, από τον Πρόεδρο της Επιτροπής Thomas ANDERSSON, Σουηδία
2. ΥΙΟΘΕΤΗΣΗ ΗΜΕΡΗΣΙΑΣ ΔΙΑΤΑΞΗΣ, παρουσίαση από τον Πρόεδρο, ψηφοφορία από το σώμα των μελών
3. ΨΗΦΟΦΟΡΙΑ ΓΙΑ ΤΗΝ ΑΝΑΔΕΙΞΗ ΤΟΥ 5ου ΑΝΤΙ-ΠΡΟΕΔΡΟΥ

* Τα μέλη θα κληθούν να παρακολουθήσουν τις υποψηφιότητες και να προβούν στην επιλογή μέσω μυστικής ψηφοφορίας. Αν δεν υπάρξει άλλη υποψηφιότητα, τότε η μοναδική που έχει υποβληθεί μέχρι τώρα θα αναδειχθεί σε 5ο αντι-πρόεδο δίχως διαδικασία ψηφοφορίας.
* Ακόμα και στην περίπτωση του ενός υποψηφίου πάντως, και σύμφωνα με το άρθρο 46.4 των κανόνων εσωτερικής λειτουργίας, μπορεί να διεξαχθεί ψηφοφορία αν ζητηθεί από 10 εκπροσώπους προερχόμενους από 4 διαφορετικές εθνικές αντιπροσωπείας, με επιλογή «υπέρ, κατά και αποχή» (α. 47.6)
* Δικαίωμα ψήφου έχουν μονάχα οι τακτικοί εκπρόσωποι (όχι οι αναπληρωματικοί, εκτός και έχουν επίσημα δηλωθεί ότι αντικαθιστούν κάποιον τακτικό εκπρόσωπο). Κατά τη διάρκεια της ψηφοφορίας θα πρέπει να χρησιμοποιήσουν την ηλεκτρονική διεύθυνση που έχουν δηλώσει στο Κογκρέσο (Congress Connect).

1. ΤΟΠΟΘΕΤΗΣΗ ΑΠΟ ΤΟΝ ΠΡΟΕΔΡΟ ΤΗΣ ΕΠΙΤΡΟΠΗΣ ΚΑΙ ΑΠΟ ΤΟΝ ΓΕΝΙΚΟ ΓΡΑΜΜΑΤΕΑ ΤΟΥ ΚΟΓΚΡΕΣΟΥ

* Ο Πρόεδρος θα ενημερώσει το σώμα για τις τρέχουσες δραστηριότητες αλλά και για τα μελλοντικά σχέδια της Επιτροπής
* Ο κ. KIEFER Andreas, Γ.Γ Κογκρέσου θα ενημερώσει το σώμα για τις εξελίξεις στους κόλπους του Κογκρέσου αλλά και για τις δραστηριότητες του.
* Τα μέλη θα κληθούν να ανταλλάξουν απόψεις με τον Γ.Γ και τον Πρόεδρο

1. ΘΕΜΑΤΙΚΗ ΣΥΖΗΤΗΣΗ : «ΤΑ ΤΟΠΙΚΑ ΚΑΙ ΠΕΡΙΦΕΡΕΙΑΚΑ ΜΕΣΑ ΕΝΗΜΕΡΩΣΗΣ ΣΕ ΚΑΤΑΠΤΩΣΗ : Ο ΡΟΛΟΣ ΤΟΥΣ ΣΤΗΝ ΤΟΠΙΚΗ ΔΗΜΟΚΡΑΤΙΑ»

* Ακολούθως πρότασης ενός μέλους της επιτροπής για μελέτη της κατάστασης των μέσων επικοινωνίας και του ρόλου που αναλαμβάνουν στην τοπική δημοκρατία, η Επιτροπή αποφάσισε να αναπτύξει μία συζήτηση γύρω από αυτή την θεματική
* Σύμφωνα με την Σύσταση CM/Rec (2022) 11 σχετικά με τις αρχές ορθής διακυβέρνησης των μέσων επικοινωνίας, που υιοθετήθηκαν στις 6 Απριλίου 2022, υπογραμμίζεται η αναγκαιότητα προώθησης του πλουραλισμού στα μέσα αλλά και της εγγύησης ενός ποικιλόμορφου επικοινωνιακού περιβάλλοντος, το οποίο είναι ουσιώδες για τη δημοκρατική λειτουργία των κοινωνιών σε επίπεδο τοπικό, περιφερειακό, εθνικό και ευρωπαϊκό. Ο Πρόεδρος θα δώσει τον λόγο στον κ. Antal JOSING, δημοσιογράφο της μεγαλύτερης περιφερειακής εφημερίδας στην Ουγγαρία, της Nyugat, προκειμένου να μοιραστεί την εμπειρία του με το κοινό της επιτροπής.
* Εν συνεχεία θα αναπτυχθεί συζήτηση στο πλαίσιο της Επιτροπής γύρω από τις καλές πρακτικές που έχουν αναδειχθεί στα κράτη μέλη σχετικά με τη σωστή διακυβέρνηση των μέσων επικοινωνίας, ενώ οι κατευθυντήριες ερωτήσεις που θα τεθούν είναι :

*α. ποιος πρέπει να είναι, κατά την γνώμη σας, ο ρόλος των τοπικών και περιφερειακών μέσων επικοινωνίας στην προώθηση των δημοκρατικών αξιών ;*

*β. στο δικό σας κράτος μέλος, τα μέσα επικοινωνίας συμβάλλουν στον έλεγχο περί των πεπραγμένων των τοπικά αιρετών εκπροσώπων ;*

*γ. τα μέσα επικοινωνίας βρίσκονται σε καθοδική πορεία στο δήμο ή την περιφέρειά σας ;*

*δ. ποια είναι η διάδραση σας, ως αιρετών της Τ.Α με τα διεθνικά μέσα επικοινωνίας ;*

*ε.* *θεωρείτε ότι η εν λόγω θεματική θα πρέπει να αποτελέσει αντικείμενο πιο διευρυμένης και βαθιάς μελέτης στο πλαίσιο της Επιτροπής Τρεχουσών Υποθέσεων ; αν ναι, γιατί ;*

1. ΘΕΜΑΥΤΙΚΗ ΣΥΖΗΤΗΣΗ : «ΕΝΣΩΜΑΤΩΣΗ ΤΗΣ ΔΙΑΣΠΟΡΑΣ – ΕΥΘΥΝΕΣ ΤΩΝ ΤΟΠΙΚΩΝ ΚΑΙ ΠΕΡΙΦΕΡΕΙΑΚΩΝ ΑΡΧΩΝ»

* Στην Σύσταση 2207(2021) η Κοινοβουλευτική Συνέλευση προσκαλούσε το Κογκρέσο να εξετάσει τον ρόλο που μπορούν να παίξουν οι ΟΤΑ στην αναζωπύρωση του διαλόγου και της συνεργασίας με τα μέλη της διασποράς, με την οπτική της εφαρμογής μέτρων που να συντείνουν στην αποδοχή και την καταπολέμηση της ξενοφοβίας, της ριζοσπαστικοποίησης και του εξτρεμισμού.
* Στην απάντηση της το Μάρτιο 2022, η Επιτροπή των Υπουργών του ΣτΕ ενθάρρυνε το Κογκρέσο να λάβει σοβαρά υπόψιν αυτή τη Σύσταση και να εξετάσει τις τοπικές διαστάσεις των σχετικών με τη διασπορά πολιτικών και να αποφασίσει αν το θέμα θα συνεχίσει να απασχολεί και στο μέλλον, το σώμα.
* Ο Πρόεδρος θα δώσει τον λόγο στον εισηγητή της Κοινοβουλευτικής Συνέλευσης για θέματα διασποράς κ. Paulo PICSO (Πορτογαλία) για την παρουσίαση της σχετικής έκθεσης της ΚΣ και για μία ανάλυση της δικής του οπτικής για τον ρόλο των τοπικών αρχών στην εφαρμογή της σχετιζόμενης πολιτικής.
* Εν συνεχεία θα δοθεί ο λόγος σε όλα τα μέλη και θα εξελιχθεί η συζήτηση γύρω από τις κάτωθι κατευθυντήριες ερωτήσεις :

*α. παίζουν οι ΟΤΑ της χώρας σας, ρόλο στην πολιτική σχετικά με τη διασπορά ;*

*β.* *ο ΟΤΑ που εκπροσωπείτε διατηρεί σχέσεις με τη διασπορά ;*

*γ. ο ΟΤΑ που εκπροσωπείτε λαμβάνει ειδική μέριμνα για την προαγωγή της ξένης διασποράς στην τοπική δημόσια ζωή ;*

*δ. θεωρείτε ότι η εν λόγω θεματική θα πρέπει να αποτελέσει αντικείμενο πιο διευρυμένης και βαθιάς μελέτης στο πλαίσιο της Επιτροπής Τρεχουσών Υποθέσεων ; αν ναι, γιατί ;*

1. ΝΕΑ ΜΟΝΤΕΛΑ ΚΑΙΝΟΤΟΜΩΝ, ΔΗΜΟΚΡΑΤΙΚΩΝ ΚΑΙ ΒΙΩΣΙΜΩΝ, ΕΠΑΡΧΙΑΚΩΝ ΚΟΙΝΩΝΙΩΝ

* Ο Πρόεδρος θα καλέσει τον Bjorn BERGE αναπληρωτή Γενικό Γραμματέα του ΣτΕ να παρουσιάσει σε γενικές γραμμές τον τρόπο με τον οποίο η δημοκρατική καινοτομία στις επαρχιακές περιφέρειες μπορεί να συμβάλει στην τοπική δημοκρατία, τα δικαιώματα του ανθρώπου και το κράτος δικαίου, σύμφωνα με τις αρχές του ΣτΕ.
* Εν συνεχεία θα παρουσιαστεί μία σχετική πρωτοβουλία της σουηδικής εταιρείας Duved Cluster Inc. Πρόκειται για ένα έργο που έχει εφαρμοστεί στην επαρχιακή πόλη Duved και το οποίο στοχεύει να δώσει απαντήσεις στα βασικά ελλείμματα που υπάρχουν ανά την Ευρώπη, σήμερα, κυρίως όσον αφορά την κοινωνική ενσωμάτωση, τη μόλυνση, το αυξημένο κόστος ζωής και το υψηλό επίπεδο εγκληματικότητας.

1. ΥΠΟΔΟΧΗ ΓΥΝΑΙΚΩΝ ΚΑΙ ΠΑΙΔΙΩΝ ΠΡΟΣΦΥΓΩΝ ΣΤΙΣ ΠΟΛΕΙΣ ΚΑΙ ΠΕΡΙΦΕΡΕΙΕΣ ΤΗΣ ΕΥΡΩΠΗΣ

* Η Επιτροπή καλείται να ορίσει δύο συν-εισηγητές που θα ασχοληθούν με την θεματική
* Ο λόγος θα δοθεί στην Voica TOMUS ειδικό για θέματα προστασίας της παιδικής ηλικίας στη UNICEF Ρουμανίας, προκειμένου να παρουσιάσει τις εργασίες της UNICEF και δη των Κέντρων BLUE DOT και της συνεργασίας τους με τις τοπικές και περιφερειακές αρχές. Η συζήτηση θα εστιάσει στην υποδοχή και φιλοξενία γυναικών και παιδιών μεταναστών.
* Οι ερωτήσεις που θα κατευθύνουν την συζήτηση θα είναι οι κάτωθι :

*α. ο δήμος σας παρέχει ιδιαίτερες υπηρεσίες στις γυναίκες και τα παιδιά πρόσφυγες ;*

*β. έχετε αντιμετωπίσει ιδιαίτερα προβλήματα στην υποδοχή και προστασία αυτών των κατηγοριών μεταναστών ή προσφύγων ;*

*γ. υπάρχουν (σημερινές ή παλαιότερες) βέλτιστες πρακτικές που έχουν αναπτυχθεί στην πόλη ή την περιφέρειά σας, τις οποίες επιθυμείτε να μοιραστείτε με το κοινό της Επιτροπής ;*

1. ΣΚΕΨΕΙΣ ΓΥΡΩ ΑΠΟ ΤΟΝ ΡΟΛΟ ΚΑΙ ΤΗΝ ΕΥΘΥΝΗ ΤΩΝ ΤΟΠΙΚΩΝ ΚΑΙ ΠΕΡΙΦΕΡΕΙΑΚΩΝ ΑΡΧΩΝ ΣΧΕΤΙΚΑ ΜΕ ΤΗΝ ΠΡΟΣΤΑΣΙΑ ΤΩΝ ΘΕΜΕΛΙΩΔΩΝ ΔΙΚΑΙΩΜΑΤΩΝ ΤΩΝ ΤΡΟΦΙΜΩΝ ΕΓΚΑΤΑΣΤΑΣΕΩΝ ΚΕΝΤΡΩΝ ΚΟΙΝΩΝΙΚΗΣ ΠΡΟΝΟΙΑΣ

* Στις 4 Νοεμβρίου 2021 η Επιτροπή για την πρόληψη της τυραννίας και της απάνθρωπης μεταχείρισης του ΣτΕ εξέδωσε Διακήρυξη αναφορικά με την κατάσταση που επικρατεί σε κάποια νοσοκομειακά κέντρα φυσιατρικής και τις συνθήκες διαβίωσης των τροφίμων τους, στη Βουλγαρία. Στις 11 Φεβρουαρίου αυτή η Διακήρυξη ήρθε προς συζήτηση στο Προεδρείο του Κογκρέσου, το οποίο ζήτησε από την Επιτροπή Τρεχουσών Υποθέσεων αλλά και τον θεματικό εισηγητή για τα δικαιώματα του ανθρώπου, όπως εξετάσουν τον ρόλο των τοπικών και περιφερειακών αρχών στην λήψη μέτρων με σκοπό τη βελτίωση αυτής της κατάστασης.
* Ο Πρόεδρος της Επιτροπής θα ενημερώσει το σώμα με τις τελευταίες πληροφορίες που θα σταλούν από την ένωση δήμων Βουλγαρίας, θα καλέσει τα μέλη της βουλγαρικής αντιπροσωπείας να παρέμβουν, σε αυτό το πλαίσιο, και εν συνεχεία όλα τα μέλη να αναπτύξουν σχετική συζήτηση.
* Οι ερωτήσεις γύρω από τις οποίες θα αναπτυχθεί η συζήτηση θα είναι οι κάτωθι :

*α. η λειτουργία των Κέντρων Κοινωνικής Πρόνοιας είναι στις αρμοδιότητες των τοπικών αρχών, στην χώρα σας ;*

*β. τα θέματα που τίθενται στη Διακήρυξη της Επιτροπής κατά της τυραννίας, υπάρχουν και στο δικό σας κράτος ;*

*γ. θεωρείτε ότι αυτή η θεματική μπορεί να αποτελέσει βάση περεταίρω έρευνας εντός της Επιτροπής Τρεχουσών Υποθέσεων ; αν ναι, με ποιο τρόπο ;*

1. ΔΡΑΣΕΙΣ ΤΟΥ ΚΟΓΚΡΕΣΟΥ ΚΑΙ ΑΛΛΩΝ ΟΡΓΑΝΩΝ ΤΟΥ ΣτΕ ΚΑΙ ΕΞΩΤΕΡΙΚΕΣ ΣΥΝΕΡΓΑΣΙΕΣ
2. ΠΡΟΓΡΑΜΜΑ ΕΡΓΑΣΙΩΝ ΤΗΣ ΕΠΙΤΡΟΠΗΣ ΤΡΕΧΟΥΣΩΝ ΥΠΟΘΕΣΕΩΝ

* Τα μέλη καλούνται να συμπληρώσουν ερωτηματολόγιο σχετικά με τις προτεινόμενες θεματικές της Επιτροπής σε σχέση και με τις προτεραιότητες του Κογκρέσου για την περίοδο 2021-2026.

1. ΔΙΑΦΟΡΑ ΘΕΜΑΤΑ
2. ΕΠΟΜΕΝΕΣ ΣΥΝΑΝΤΗΣΕΙΣ

* 14 Σεπτεμβρίου 2022 (διαδικτυακά)
* 25 Οκτωβρίου 2022 (43η Σύνοδος Ολομέλειας)

1. ΥΙΟΘΕΤΗΣΗ ΠΕΡΙΛΗΨΗΣ ΠΡΑΚΤΙΚΩΝ ΣΥΝΑΝΤΗΣΗΣ ΕΠΙΤΡΟΠΗΣ